es en fr gl pt id gl pt gl gl gl gl gl gl gl es gl gl gl gl gl gl gl fr es es gl gl gl gl gl it gl gl gl en gl gl gl gl gl gl gl gl gl gl gl nl gl gl gl gl gl gl gl gl gl gl gl gl gl tr gl gl fr gl es es en en gl pt gl gl gl gl gl gl gl
“Arsenais de cinismo contra Palestina” – Agamme
Asociación galega contra o maltrato a menores
VII Xornadas sobre o maltrato á infancia e á adolescencia
“Arsenais de cinismo contra Palestina”
Dende a Asociación Galega contra o Maltrato a Menores (AGAMME) aplaudimos o editorial que vén de publicar somosninguen.org arredor do xenocidio palestino na Franxa de Gaza que está a ser especialmente tráxico para os máis pequenos, co asasinato nas últimas semanas de máis dun cento de nenos e nenas. En AGAMME facemos nosa a reflexión final do artigo: “O asasinato planificado dun só neno invalida calquera proxecto de civilización”.
O máis estarrecedor das últimas operacións militares do Estado de Israel, xunto á eficiente capacidade para o asasinato da poboación civil, é que converte en estatua de pedra todo relato alternativo ao xenocidio. Sen menoscabo, antes ao contrario, do xornalismo que arrisca vidas divulgando cada masacre, das columnas que os mellores talentos escriben para nos levar á conmoción, a traxedia perdura minuto a minuto, ano tras ano, década tras década igual a si mesma.
O plan de limpeza étnica foi quen de crear os seus propios ritmos. No que atinxe aos feitos, avanza ao paso elemental no que minguan as cores do mapa do territorio de Palestina. “É preciso que morran nenos”, twitteaban adolescentes israelís. Os feitos mídense en miles de hectáreas progresivamente ocupadas polo colono. A gramática aprendeu a ser sutil: atacamos porque nos atacan, matamos e asinamos plans de paz; contra o terrorismo, civilización; fronte ao racismo, coexistencia. E voa a vangarda armada polos EE.UU á mesma hora que as pombas brancas na praza de San Pedro.
Se para o sionismo o avión de combate é a expresión terreal dunha vontade divina, o silencio dos corpos esnaquizados denuncia a absoluta esterilidade do que nos gusta imaxinar como transcendente. Cando voces do autodenominado humanismo occidental sinalan, ao xeito dos mísiles, a ameaza que paira no crecemento da yihad, deberiamos pedirlles máis concreción. ¿Que número de nenas e nenos mortos resulta tolerable para a salvagarda do ideal democrático? ¿Exactamente a partir de cantas ducias de miles perden lexitimidade non só as institucións nacidas ao abeiro dese ideal, senón a ética superior que urxiu a fundalas?
Que o exército israelí faga saltar polo aire os locais da ONU -e as persoas que se refuxian dentro- materializa apenas unha práctica diplomática con longa tradición. Os mísiles de alta tecnoloxía que arrasan Gaza -e non só Gaza- transforman o discurso político internacional nun xénero literario e a sede da ONU nun mausoleo posmoderno. É certo que o contexto non se parece en nada ao que xurdiu das ruínas da posguerra mundial. Se a bomba de Hiroshima se lanzase este mes, o Nobel da Paz Barack Obama comparecería nos medios para anunciar unha comisión de investigación.
Pero non nos limitemos aos escenógrafos do simulacro capitalista. Sabemos que tanto as categorías de crime de guerra, xenocidio ou limpeza étnica coma a maquinaria capaz de sentar culpables no Tribunal da Haia teñen a mal funcionar contra un aliado da OTAN. Por iso a esquerda planetaria, o seu mosaico de viveiros nacionais e faccións teóricas, queda tamén retratada estes días. Xa que as institucións herdeiras da Guerra Fría esgotaron o arsenal do cinismo, preguntámonos a que esperan as organizacións situadas no ámbito da esquerda e as súas cabezas visibles –políticas, mediáticas, intelectuais– para promover o papel constituínte dunha cidadanía global que semella máis anestesiada ca nunca. Precisamente porque o clamor que se iniciou en Seattle foi varrido desde os mesmos despachos que pretenden modular a nosa repugnancia ante a aniquilación de Palestina, poderiamos comezar dicindo que o asasinato planificado dun só neno invalida calquera proxecto de civilización.
“Arsenais de cinismo contra Palestina”
admin 12th Agosto 2014 Sin categoría No Comments
← 2.306.000 nenos e nenas viven baixo o umbral da pobreza no Estado español
Andrea, un paradigma de cómo o Estado español entende o interese superior dos nenos e das nenas e o seu dereito a recibiren protección e a seren escoitados →
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Últimas novas e actividades
AGAMME pide ao goberno que condee a actuación de Marrocos e que investigue presuntos delitos de homicidio imprudente e omisión do deber de socorro.
Escrito presentado por AGAMME no día de onte, 28 de xuño, perante o goberno central. TEXTO EN GALEGO Ante […]
AGAMME reitera perante á Ministra de Xustiza o seu apoio ao indulto para María Salmerón
Esta mañá AGAMME dirixiuse ao Ministerio de Xustiza para reiterar o seu apoio á petición de indulto de María […]
AGAMME solicita ao goberno que conceda o indulto a María Salmerón
No día de hoxe, AGAMME fixo chegar ao goberno, ao Defensor do Pobo e á Fiscalía Xeral do estado un escrito no […]
Declaración de AGAMME sobre o cumprimento de Dereitos de Infancia no conflito de Ucraína
DECLARACIÓN SOBRE O ESTADO DE CUMPRIMENTO DE DDHH NO CONFLITO ARMADO EN UCRANIA Dende AGAMME, Asociación […]
O movemento feminista galego diríxese a organismos autonómicos, estatais e internacionais para esixir o cumprimento de DDHH no Sahara Occidental e a liberación de Sultana Khaya do arresto domiciliario
No día de hoxe, luns 13 de decembro de 2021, un total de 33 entidades pertencentes ao movemento feminista […]
Mulheres Nacionalistas galegas en AGAMME solicita ao goberno que conceda o indulto a María Salmerón
María Ramos Pereira en AGAMME solicita ao goberno que conceda o indulto a María Salmerón
Luz Darriba en AGAMME subscribe a Declaración do Movemento Femista en apoio á activista saharaui Sultana Khaya
VII Xornadas de AGAMME. Ludopatía en infancia e adolescencia (2ª parte). – Agamme en DOS VIDEOXOGOS ÁS APOSTAS DEPORTIVAS. Antonio Rial Boubeta.
Mulheres Nacionalistas Galegas en Coordinador parental: escrito ao Presidente do Parlamento de Galiza
Mulheres Nacionalistas Galegas en Coordinador parental: escrito ao Presidente do Parlamento de Galiza
Histórico Seleccionar mes Xuño 2022  (1) Maio 2022  (1) Abril 2022  (1) Marzo 2022  (1) Decembro 2021  (2) Novembro 2021  (2) Outubro 2021  (1) Abril 2021  (2) Marzo 2021  (1) Xaneiro 2021  (1) Xullo 2020  (1) Abril 2020  (1) Marzo 2020  (4) Febreiro 2020  (3) Xaneiro 2020  (5) Decembro 2019  (1) Novembro 2019  (3) Outubro 2019  (2) Xullo 2019  (1) Maio 2019  (3) Marzo 2019  (3) Febreiro 2019  (1) Xaneiro 2019  (9) Novembro 2018  (2) Agosto 2018  (2) Maio 2018  (1) Abril 2018  (1) Marzo 2018  (1) Xaneiro 2018  (1) Decembro 2017  (3) Novembro 2017  (6) Outubro 2017  (2) Setembro 2017  (4) Agosto 2017  (6) Xullo 2017  (3) Xuño 2017  (2) Maio 2017  (6) Abril 2017  (4) Marzo 2017  (2) Febreiro 2017  (1) Xaneiro 2017  (2) Decembro 2016  (3) Novembro 2016  (5) Outubro 2016  (5) Xuño 2016  (6) Maio 2016  (5) Abril 2016  (3) Marzo 2016  (3) Febreiro 2016  (10) Decembro 2015  (2) Novembro 2015  (5) Outubro 2015  (2) Setembro 2015  (5) Agosto 2015  (7) Xullo 2015  (2) Xuño 2015  (6) Maio 2015  (6) Abril 2015  (13) Marzo 2015  (7) Febreiro 2015  (7) Xaneiro 2015  (1) Decembro 2014  (3) Novembro 2014  (3) Outubro 2014  (1) Setembro 2014  (5) Agosto 2014  (1) Xuño 2014  (4) Maio 2014  (9) Xaneiro 2014  (2) Novembro 2013  (2) Xullo 2013  (2) Xuño 2013  (2) Maio 2013  (1) Xaneiro 2013  (11) Maio 2012  (2) Abril 2012  (1) Novembro 2011  (1) Outubro 2011  (3)
Copyright © 2022 Agamme. Powered by WordPress. Theme: Spacious by ThemeGrill.
VII Xornadas sobre o maltrato á infancia e á adolescencia
IV Xornadas sobre maltrato á infancia e á adolescencia
V Xornadas sobre maltrato á infancia e á adolescencia